wickkiey/tamil-wikipedia-markdown huggingface dataset:
# இரத யாத்திரை (அகமதாபாத்)


**இரத யாத்திரை** (*Rath Yatra* (*Ahmedabad*) என்பது இந்து பண்டிகை ஆகும். அகமதாபாது இரத யாத்திரை 1878ஆம் ஆண்டு முதல் ஒவ்வொரு அசாத்-சூட்-பிஜ் அன்று அகமதாபாத்தில் உள்ள ஜகன்னாதர் கோயிலில் ஏற்பாடு செய்யப்படுகிறது. இந்த ஆண்டு விழா ஜெகன்நாதர், பலராமன் மற்றும் சுபத்ரா ஆகியோரை கொண்டாடுகிறது.  

இது குசராத்து மாநிலத்தின் *லோகோத்சவ்* (பொது விழா) என்று கொண்டாடப்படுகிறது. ஒரே நாளில் கொண்டாடப்படும் பூரி மற்றும் கொல்கத்தாவில் நடந்த ரத யாத்திரைகளுக்குப் பிறகு அகமதாபாத் ரத யாத்திரை மூன்றாவது பெரிய ரத யாத்திரையாகும்.  

## மரபுகள்
தென்னை மரத்தில் இரதங்கள் (தேர்கள்) பரூச்சில் இருந்து கலாஸ் சாதி பக்தர்களால் செய்யப்பட்டன. இன்றும் அந்த சாதியைச் சேர்ந்தவர்கள்தான் தேர் ஓட்டுகிறார்கள்.  

### *ஜலயாத்ரா*
ஜயஸ்தா சுக்ல பூர்ணிமா அன்று ஜகன்னாதன், பலராமான் மற்றும் சுபத்திரை ஆகியோர் அடையாளமாக அன்று கோவிலில் மூடப்பட்ட சரசுபூர் தரிசனத்தில் உள்ள தாய் மாமன் வீட்டிற்கு செல்லும் போது *ஜலயாத்ரா* நடத்தப்பட்டது. ஜகன்னாதரின் *ஜலயாத்ரா* சபர்மதி நதிக்கு ஊர்வலமாகச் சென்று *கங்கா பூஜை செய்து,* ஜகந்நாதருக்கு அபிஷேகத்திற்காகத் தண்ணீர் பாத்திரங்களுடன் திரும்புகிறார். *வேத* மந்திரங்களை உச்சரிப்பதன் மூலம் *ஷோடஷோப்சார் பூஜான் விதியைச்* செய்த பிறகு, அடையாளமாக இறைவன் தனது தாய் மாமாவின் வீட்டிற்கு அனுப்பப்படுகிறார்.  

### இரத யாத்திரை
இரத யாத்திரை தினத்தன்று அதிகாலை 4 மணிக்கு மங்கள ஆரத்தியும், வழக்கமாகக் காலை 7 மணிக்கு இரத யாத்திரையும் நடத்தப்படும். குசராத்தின் முதலமைச்சரால் *பஹிந்த் விதி* சடங்கு செய்யப்படுகிறது. இதில் இரத யாத்திரையின் பாதையை அடையாளமாகச் சுத்தம் செய்து, அதன் பிறகு இரத ஊர்வலம் தொடங்குகிறது. இரத யாத்திரையில், முதலில் செகநாதரின் தேரும், அதைத் தொடர்ந்து சுபத்திரை மற்றும் பலராமின் தேரும் அணிவகுத்துச் செல்லும். அகாராக்கள், யானைகள், அலங்கரிக்கப்பட்ட வாகனங்கள் மற்றும் குழுக்களும் 14 கிலோமீட்டர் நீளமான ரத யாத்திரையில் பங்கேற்கின்றன.
# ஸ்மிருதி மொரார்கா


இதனால், மொரார்கா 1998 இல் "தந்துவி" என்ற பெயரில் ஒரு பிராண்டைத் தொடங்கினார் தத்ருவி என்ற் சமஸ்கிருத வார்த்தையின் அர்த்தம் "நெசவாளர்"என்பதாகும். இவர் தந்துவியை தனது மூன்றாவது குழந்தையாகக் கருதினார், மேலும் வேலை செய்யும் 80-100 நெசவாளர்களால் உருவாக்கப்பட்ட வேலை இவரது வாரத்தின் ஆறு நாட்களை ஆக்கிரமித்தது.  

வியாபாரம் செய்யும் முறையை மேம்படுத்த வேண்டும் என்பதை இவர் உணர்ந்தார். கையால் நெய்யப்பட்ட பொருட்கள் விலை உயர்ந்ததாக இருக்க வேண்டும் என்பதை இவர் அறிந்திருந்தார், ஆனால் தொழில் "நூலில் தொங்கிக் கொண்டிருந்தாலும்" தரம் சமமாக இருப்பதை இவர் கண்டார். முன்பு இந்த துணியை விற்பனை பிரதிநிதிகள் மிக மலிவாக வாங்கினார்கள், பிறகு அதிக விலைக்கு அவர்கள் விற்கிறார்கள் என்பதை உணர்ந்து நெசவாளர்களுக்கு லாபத்தில் நியாயமான பங்கு கிடைக்கும் மாதிரியை உருவாக்கியுள்ளார். மேலும், 50,000 ரூபாய்க்கு விற்கப்படும் புடவைகளை உருவாக்குவதில் கவனம் செலுத்த முடிவு செய்தார்.  

இவருக்கு 2019 இல் நாரி சக்தி புரஸ்கார் விருது வழங்கப்பட்டது "2018" விருது இந்திய ஜனாதிபதியால் ஜனாதிபதி மாளிகையில் வழங்கப்பட்டது. இதில் பிரதமர் நரேந்திர மோடி கலந்து கொண்டார். மொரார்கா மன ஆரோக்கியத்தில் அக்கறை கொண்ட மனோத்சவ் அறக்கட்டளையின் அறங்காவலராகவும் உள்ளார்.  

## தனிப்பட்ட வாழ்க்கை
இவர் நாடாளுமன்ற உறுப்பினர் ஆர்.ஆர்.மொரார்காவின் மகனான தொழிலதிபர் கெளதம் ஆர் மொரார்காவை மணந்தார். இவரது கணவர் துவரிகேஷ் சுகர் இண்டஸ்ட்ரீஸ் லிமிடெட் நிறுவனத்தை நடத்தி வருகிறார். மேலும் அவர் தனது தந்தையின் நினைவாக ஒரு பள்ளியை நிறுவிய ஒரு பரோபகாரர் ஆவார். இவர்களுக்கு இரண்டு குழந்தைகள் உள்ளனர்.
# வங்கபாண்டு உஷா


**வாங்கபண்டு உஷா** ஒரு தெலுங்கு மொழி குறுங்கவிதாயினி ஆவார். மேலும் இவர் ஒய்எஸ்ஆர் காங்கிரஸ் கட்சியின் கலாச்சார பிரிவு ஒருங்கிணைப்பாளராகவும் உள்ளார். நாட்டுப்புற பாடல்கள், குறுங்கவிதைகள் மற்றும் நடனங்களுக்காக பரவலாக அறியப்பட்டுள்ள இவரை, ஆந்திர மாநில அரசு சமீபத்தில் ஆந்திர மாநில படைப்பாற்றல் மற்றும் கலாச்சார ஆணையத்தின் தலைவராக நியமித்துள்ளது.  

இவரின் தந்தையான வாங்கபண்டு பிரசாத ராவும் தெலுங்கு மொழியில் பிரபலமான பல்லவிக்கவிஞர் மற்றும் சமூக செயற்பாட்டாளரே. அவரை பின்பற்றி உத்தராந்திரா நாட்டுப்புற பாணியில் பல்வேறு பாடல்களையும், கவிதைகளையும் பாடி தெலுங்கு இலக்கியத்திற்கு உஷாவும் பணியாற்றியுள்ளார்.  

ஆரம்பத்தில் இடதுசாரி அமைப்புகளில் தீவிரமாக இருந்தாலும்  2011ம் ஆண்டில் ஒய்எஸ்ஆர் காங்கிரஸ் கட்சியில் இணைந்து அரசியலிலும் ஈடுபட்டுள்ளார். ஆந்திர அரசின் கலாச்சார அலுவல்கள் துறை தலைவராக நியமிக்கப்பட்டுள்ள வங்கபாண்டு உஷா, அரசு நிகழ்ச்சிகளிலும், கலாச்சார நிகழ்ச்சிகளிலும், அவருக்கே உரிய பாணியில் (உத்தராந்திரா நாட்டுப்புற பாணி) பாடல்களை பாடி மக்களை கவர்ந்து வருவது குறிப்பிடத்தக்கது.
# டோல் பூர்ணிமா


**டோலா பூர்ணிமா**, **டோலா ஜாத்ரா**, **டூல் உத்சவ்** அல்லது **டீல்** என்றும் பிரபலமாக அறியப்படும் இந்த இந்துப் பண்டிகை விரஜபூமி, வங்காளதேசம் மற்றும் இந்திய மாநிலமான ஒடிசா, அசாம், திரிபுரா மற்றும் மேற்கு வங்காளம் ஆகியவற்றின் முக்கியமான ஹோலி பண்டிகையாகும். இந்த திருவிழா ராதை மற்றும் கிருட்டிணரின் தெய்வீக ஜோடிகளுக்கு அர்ப்பணிக்கப்பட்டுள்ளது. இது பொதுவாகப் பௌர்ணமி இரவு அல்லது *பால்குன்* மாதத்தின் பதினைந்தாம் நாளில் முக்கியமாகக் கோபால சமூகத்தால் கொண்டாடப்படுகிறது.  

## முக்கியத்துவம்

### புஷ்டிமார்க்
வல்லபாச்சாரியாரின் புஷ்டிமார்க் பாரம்பரியத்தில், டோலோத்சவம் அதிக உற்சாகத்துடன் கொண்டாடப்படுகிறது. ராதா கிருட்டிணரின் விக்கிரகங்கள் இந்தோலா என்று அழைக்கப்படும் சிறப்பு ஊஞ்சலில் வைக்கப்பட்டு பக்தர்கள் பலவிதமான வண்ணங்களுடன் விளையாடுகிறார்கள். ஹோரி-டோலில் உள்ள ஈர்ப்பின் முக்கிய மையம் சிறீநாதன் கோயில் ஆகும். இது இந்த பாரம்பரியத்தின் முக்கிய வழிபாட்டுத் தலமாகக் கருதப்படுகிறது.  

### இராதா வல்லப சம்பிராதயம்
ராதா வல்லப சம்பிரதாயத்திலும், அரிதாசி சம்பிரதாயத்திலும் இந்த விழா வெகு விமரிசையாகக் கொண்டாடப்படுகிறது. இந்த விழாவின் போது இராதா கிருஷ்ணரின் சிலைகள் வழிபாடு செய்யப்பட்டு, வண்ணங்கள் மற்றும் மலர்களால் விழாவைத் தொடங்குகின்றன.  

### கௌடிய வைஷ்ணவம்
கௌடிய வைணவத்தில், ராதை மற்றும் கிருட்டிணரின் ஒருங்கிணைந்த அவதாரமாகப் போற்றப்படும் சைதன்யர் மகாபிரபு பிறந்த நாள் என்பதால், இந்த விழா மேலும் முக்கியத்துவம் வாய்ந்தது. இவர் ஒரு சிறந்த துறவி மற்றும் தத்துவஞானி ஆவார். சைத்தன்யர் இந்தியாவில் பக்தி இயக்கத்தை வளர்ப்பதில் முக்கியப் பங்கு வகித்தார். இவர் கௌடிய வைணவ மரபை நிறுவியவரும் ஆவார்.  

## கொண்டாட்டம்
டோல் பூர்ணிமா புனித நாளில், கிருஷ்ணர் மற்றும் அவரது அன்புக்குரிய ராதையின் மூர்த்திகள், வண்ணப் பொடிகளால் அலங்கரிக்கப்பட்டு, பூசப்பட்டுள்ளனர். விரஜபூமி, வங்காளம், ஒடிசா மற்றும் அசாம் ஆகிய மாநிலங்களில், இராதா கிருஷ்ணரின் மூர்த்திகள் பூக்கள், இலை, வண்ண ஆடைகள் மற்றும் காகிதங்களால் அலங்கரிக்கப்பட்ட பல்லக்கில் ஊர்வலமாக எடுத்துச் செல்லப்படுகிறார்கள். ஊர்வலம் இசை, சங்குகள் முழங்க, எக்காளக் கொம்புகள் மற்றும் 'ஜெய்' (வெற்றி) மற்றும் *'ஹோரி போலா*<nowiki/>' என்ற முழக்கங்களுடன் முன்னோக்கிச் செல்கிறது.  

அசாம் பிராந்தியத்தில், 16ஆம் நூற்றாண்டின் அசாமியக் கவிஞர் மாதவ்தேவின் "*பாகு கேலே கொருணமோய்*" போன்ற பாடல்களைப் பாடுவதன் மூலம் திருவிழா குறிக்கப்படுகிறது, குறிப்பாக பார்பெட்டா சத்ராவில். 15ஆம் நூற்றாண்டின் துறவியும், கலைஞரும், சமூக சீர்திருத்தவாதியுமான சிறீமந்தா சங்கர்தேவ் அசாமின் நகோனில் உள்ள போர்டோவாவில் டோல் கொண்டாடினார். பாரம்பரியமாகப் பூக்களால் செய்யப்பட்ட வண்ணங்களுடன் விளையாடுவதும் இத்திருவிழாவில் ஒரு நிகழ்வாகும்.  

## மேலும் பார்க்கவும்

- ஹோலி
- லத்மர் ஹோலி
- ஓல்லா மொகல்லா

## நூல் பட்டியல்

- வர்மா, வனிஷ் (2002).*இந்தியாவின் விரதங்கள் மற்றும் பண்டிகைகள்* . புது தில்லி: டயமண்ட் பாக்கெட் புக்ஸ்.
# ஷாஸ்னீன் அரேத்னா


**ஷாஸ்னீன் அரேத்னா**, அவரது, தனித்துவமான குரலுக்காக அறியப்பட்ட ஒரு பின்னணிப் பாடகி<nowiki/>யும் இசையமைப்பாளரும் ஆவார். *டெல்லி பெல்லி* திரைப்படத்தில் அக்ஷத் வர்மா, ராம் சம்பத் ஆகியோரால் எழுதப்பட்ட *"ஐ ஹேட் யூ (லைக் ஐ லவ் யூ)"* பாடலைப் பாடியதன் மூலம் பரவலாக எல்லாரது கவனத்தையும் தன்பால் ஈர்த்துள்ள இவர், குழந்தைகள் தொலைக்காட்சி தொடரான *சுனைனா* தொடருக்கான தலைப்பு பாடலையும் பாடியுள்ளார். மும்பையின் ராக் இசை திருவிழாவான,  

, சுதந்திர ராக் திருவிழா 2010 இன் போது, அவர் துருவ் கானேகர், வாரன் மென்டோன்சா, லோய் மென்டோன்சா, எஹ்சான் நூரானி, ஃபர்ஹாத் வாடியா (விழாவின் நிறுவனர் மற்றும் விளம்பரதாரர்), ரவி ஐயர், சந்திரேஷ் குத்வார் மற்றும் சித் கவுட்டோ போன்ற பல்வேறு பிரபலமான,பலராலும் அறியப்பட்ட "ராக்" இசைக்கலைஞர்களுடன் மேடையைப் பகிர்ந்துள்ளார். . 2021 ஆம் ஆண்டில், ஹிந்தி மற்றும் தமிழ் மொழிகளில் வெளியான டிஸ்னியின் *க்ரூல்லா* திரைப்படத்துக்காக *"கால் மீ க்ரூயெல்லா"* என்ற பாடலையும் பாடியுள்ளார்.  

## பாராட்டுகள்
| 4வது மிர்ச்சி இசை விருதுகள் | இந்த ஆண்டின் வரவிருக்கும் பெண் பாடகர் | } |
| --- | --- | --- |
# ராஷ்மி நர்சரி

**ராஷ்மி நர்சரி** போடோ வம்சாவளியைச் சேர்ந்த ஆங்கிலத்தில் எழுதும் இந்திய எழுத்தாளராவார். இவரது, குழந்தைகளுக்கான புத்தகமான *ஹிஸ் ஷேர் ஆஃப் ஸ்கை* (2012) மிகவும் பிரபலமான இவர் 2016 இல் சாகித்ய அகாடமி விருதை வென்றார்.  

இவரது முதல் நாவலான *பிளட்ஸ்டோன், லெஜண்ட் ஆஃப் தி லாஸ்ட் என்கிராவிங்,* இலக்கியரீதியாகவும், சமூக ரீதியாகவும் மற்றும் கல்வி ரீதியாகவும் பாராட்டப்பட்ட பாலின ஆய்வுகள் பற்றிய ஆய்வுக் கட்டுரைகளை ஊக்குவிக்கும் சிறந்த படைப்பாகும்.  

- *மொசைக்,*
- *கலர்ஸ் ஆஃப் லைஃப்,*
- மனித உறவுகள் மற்றும் உணர்ச்சிகள் பற்றிய சிறுகதைகளின் தொகுப்பு
- *லுக்கிங் பியோண்ட்,* மற்றும்
- சிநேகலாயா ஹவுஸ் ஆஃப் லவ் குழந்தைகளின் நம்பிக்கை மற்றும் வாழ்க்கை அனுபவங்களின் கதைகள்
போன்றவை இவரது படைப்புகளில் குறிப்பிடத்தக்கவையாகும்.  

மறைந்த டாக்டர். பாபேந்திர நாத் சைகியாவின் விருது பெற்ற அசாமிய கதைகள் இவரால் ஆங்கிலத்தில் மொழிபெயர்க்கப்பட்டு வெளியிடப்பட்டுள்ளது.  

ஷில்லாங்கில் உள்ள *பைன் மவுண்ட் பள்ளியில்* தனது கல்வியைத் தொடங்கிய நர்சரி தற்போது பல்கலைக்கழகமாக மாற்றப்பட்டுள்ள அப்போதைய காட்டன் கல்லூரியில் பொருளாதாரத்தில் பட்டம் பெற்றுள்ளார். மேலும், சிம்பயோசிஸில் இருந்து மனித வள மேலாண்மையில் முதுகலைப் பட்டமும் பெற்றுள்ளார்.  

ராஷ்மி நர்சரியின் சில படைப்புகள் பிற இந்திய மொழிகளில் மட்டுமல்லாது வெளிநாட்டு மொழிகளிலும் மொழிபெயர்க்கப்பட்டு, பல்கலைக்கழகங்களில் பாடங்களாகவும் கற்பிக்கப்பட்டு வருகிறது.  

## தனிப்பட்ட வாழ்க்கை
இவர் அஸ்ஸாமின் கவுகாத்தியில் வசித்து வருகிறார். இவரின் கணவர் ஹேமந்த நர்சாரி, முன்னாள் ஐஏஎஸ் அதிகாரி, தற்போது தேசிய மனித உரிமைகள் ஆணையத்தின் சிறப்புக் கண்காணிப்பாளராக உள்ளார். இவருக்கு டாக்டர் சந்தியா நர்சரி என்ற மகளும் ஜெய்ராஜ் நர்சரி என்ற மகனும் உள்ளனர்.  

## விருதுகள்
- குழந்தை இலக்கியத்திற்கான சாகித்ய அகாடமி, 2016
- ப்ராக் பிரேரோனா இலக்கியத்திற்கான விருது, 2020
# கானத்தூர்



**கானத்தூர்** (**Kanathur**), தமிழ்நாட்டின் செங்கல்பட்டு மாவட்டம், செய்யூர் வட்டம், லத்தூர் ஊராட்சி ஒன்றியம், கானத்தூர் ஊராட்சியில் அமைந்த கிராமம் ஆகும். கானாத்தூர் கிராமம் வங்காள விரிகுடாவை ஒட்டி அமைந்துள்ளது. இது சென்னையில் உள்ள அடையாறுக்கு தெற்கே கிழக்கு கடற்கரை சாலையில் 16 கிலோ மீட்டர் தொலைவில் உள்ளது. இதன் அஞ்சல் சுட்டு எண் 603 112 ஆகும்.  

கானத்தூர் கிராமத்தில் 2001-ஆம் ஆண்டில் புகழ்பெற்ற ஜெகந்நாதர் கோயில் கருங்கல்லால் நிறுவப்பட்டது. ஆண்டு தோறும் கானத்தூரில் ஜெகந்நாதர் தேரோட்டம் நடைபெறுகிறது.  

## இதனையும் காண்க
- ஜெகந்நாதர் கோயில், சென்னை
# தேசிய நெடுஞ்சாலை 275 (இந்தியா)

**தேசிய நெடுஞ்சாலை 275** கர்நாடக மாநிலத்தில் அமைந்துள்ள தேசிய நெடுஞ்சாலை ஆகும். இந்த சாலை பெங்களூர் நகரில் துவங்கி மைசூர், மடிக்கேரி வழியாக மங்களூருக்கு கிழக்கே 25 கி.மீ தொலைவே அமைந்துள்ள வந்தவாழ் நகரம் வரை செல்கிறது.  

இந்த சாலையின் மொத்த நீளம் 367 கி.மீ ஆகும்.  

## பெங்களூரு-மைசூர் விரைவுச்சாலை
தேசிய நெடுஞ்சாலை 275ன் ஒரு பகுதியான பெங்களூரு மற்றும் மைசூர் இடையேயான 117 தூரத்தை சுமார் 10 வழி விரைவுச்சாலையாக மாற்ற 2018 ஆம் ஆண்டு அடிக்கல் நாட்டப்பட்டது. இந்த விரைவு சாலையில் 6 வழிகள் அணுக்கம் கட்டுப்படுத்தப்பட்ட நெடுஞ்சாலையாகும், கூடுதலாகி 4 வழிகள் சேவை சாலைகளாகவும் அமைக்கப்பட்டுள்ளது.  

கொரோனா பெருந்தொற்று பரவல் மற்றும் நிலம் கையகப்படுத்துவதில் ஏற்பட்ட தாமதங்கள் காரணமாக 2022 ஆம் ஆண்டு முடிக்கப்படவேண்டிய பணிகள் தாமதத்துடன் 2023 ஆம் ஆண்டு துவக்கத்தில் நிறைவு பெற்றது.  

திலிப் பில்டுகான் நிறுவனம் கட்டுமான பணிகளை மேற்கொண்டது. போக்குவரத்து நெரிசலை தவிர்க்க மண்டியா, சிரீரங்கப்பட்டணம் உட்பட ஐந்து நகரங்களுக்கு பைபாஸ் சாலைகள் அமைக்கப்பட்டுள்ளது.
# மஞ்சுளா பத்மநாபன்


**மஞ்சுளா பத்மநாபன்** (*Manjula Padmanabhan*)(பிறப்பு: சூன் 23, 1953) என்பவர் இந்திய நாடக ஆசிரியர், பத்திரிகையாளர், வரைகலை கலைஞர் மற்றும் குழந்தைகள் புத்தக ஆசிரியர் ஆவார். இவரது படைப்புகள் அறிவியல், தொழில்நுட்பம், பாலினம் மற்றும் பன்னாட்டு ஏற்றத்தாழ்வுகளை ஆராய்கின்றன.  

## வாழ்க்கை
பத்மநாபன் 1953ஆம் ஆண்டு தில்லியில் இந்தியத் தூதர் ஒருவரின் மகளாகப் பிறந்தார். இவர் சுவீடன், பாக்கித்தான் மற்றும் தாய்லாந்தில் வளர்ந்தார். இவர் வரைகதை மற்றும் கேலிச்சித்திர தீவிர வாசகர் ஆனார். மேலும் சிறுவயதில் அடிக்கடி வரைந்து எழுதினார்.  

பத்மநாபனுக்கு பதினாறு வயதாக இருந்தபோது, இவரது தந்தை ஓய்வு பெற்றார். இவரது குடும்பம் இந்தியாவுக்குத் திரும்பியது. இங்கு இவர் மிகவும் பாரம்பரியமான சமூகத்தால் ஆச்சரியப்பட்டார் மற்றும் இந்தி அல்லது மராத்தி தெரியாததால் மட்டுப்படுத்தப்பட்டார். *தி சண்டே அப்சர்வர்* ஆசிரியர் வினோத் மேத்தாவுக்கு இவர் எழுதினார். இவர் பல ஆண்டுகளாகத் துணுக்குகளை வெளியிட்டார். சுகி 1992 முதல் 1998 வரை தில்லி *தி பயனியர்* பத்திரிகையில் வாரத்தில் ஆறு நாட்கள் எழுதினார். வினோத் மேத்தா வெளியீடுகளை விட்டு வெளியேறியதும், *தி பயனியர்* வரைகலை வெளியிடுவதை நிறுத்தியதும், பத்மநாபன் பேச்சின் மெய்ப்பொருளைப் புரிந்துகொள்ள முடியா வண்ணம், இடக்கரடக்கற்களையும், ஐயப்பாட்டுடன் கூடிய மொழியையும் பயன்படுத்தும் உருவாக்கத்தினை நிறுத்தினார்.  

பத்மநாபன் தனது *அறுவடை* நாடகத்திற்காக முதல் ஓனாசிஸ் விருதை வென்றார். இந்த நாடகத்தை அடிப்படையாகக் கொண்டு கோவிந்த் நிஹலானியால் விருது பெற்ற *தேஹாம்* திரைப்படம் எடுக்கப்பட்டது.  

பத்மநாபன் ஒரு எழுத்தாளராகவும், ஓவியராகவும் தொடர்ந்து பணியாற்றி வருகிறார். மேலும் பல்வேறு சிறுகதைகளை வெளியிட்டுள்ளார்.  

பத்மநாபன் *தி இந்துவின் பிசினஸ் லைனுக்காக* *சுகி* துணுக்குகள் பகுதியில் வரைகலையாக உருவாக்கத் திரும்பினார்.  

### நாடக ஆசிரியராக

- 1996 - *செக்ஸ்டெட்* .
- 1997 - *அறுவடை* . லண்டன்: அரோரா *மெட்ரோ புக்ஸ்*
- 1995 *- கலைஞரின் மாதிரி.*
- 1983 - "லைட்ஸ் அவுட்"
-
# ரிமி ப. சாட்டர்ஜி


**ரிமி பர்னாலி சாட்டர்ஜி** (*Rimi B. Chatterjee)* என்பவர் இந்திய எழுத்தாளர் மற்றும் ஜாதவ்பூர் பல்கலைக்கழகத்தில் ஆங்கிலப் பேராசிரியர் ஆவார்.  

## தொழில்
சாட்டர்ஜி ஜாதவ்பூர் பல்கலைக்கழகத்தில் ஒரு எழுத்தாளர், மொழிபெயர்ப்பாளர் மற்றும் ஆங்கிலப் பேராசிரியர் ஆவார். இவர் 1997-ல் ஆக்சுபோர்டு பல்கலைக்கழகத்தில் தனது முனைவர் பட்ட ஆய்வினை முடித்தார். பின்னர் சாட்டர்ஜி 2004முதல் ஜாதவ்பூர் பல்கலைக்கழகத்தில் கற்பிக்கத் தொடங்கினார். இவர் பேராசிரியராக இருந்த காலத்தில் பேராசிரியர் அபிஜித் குப்தா இலக்கிய ஆய்வின் ஒரு பகுதியாக வரைகலைப் படிப்பை உள்ளடக்கிய முதல் திட்டம் ஒன்றை உருவாக்கினர். ஆங்கிலத் துறையால் தயாரிக்கப்பட்ட வரைகலை இதழான *ட்ரிகாங்சூவுக்கும்* சாட்டர்ஜி பங்களித்தார்.  
- 2007 ஆங்கில புனைகதை சுருக்கப்பட்டியல், வோடபோன் குறுக்கெழுத்து புத்தக விருது (*சிட்டி ஆஃப் லவ்*)
# ஜெகந்நாதர் கோயில், சென்னை



**சென்னை புரி ஜெகந்நாதர் கோயில்** (**Jagannath Puri Temple Chennai**), ஜெகந்நாதர், பலராமர் மற்றும் சுபத்திரை ஆகிய தெய்வங்களுக்கு அர்ப்பணிக்கப்பட்ட இக்கோயில் செங்கல்பட்டு மாவட்டம், செய்யூர் வட்டம், லத்தூர் ஊராட்சி ஒன்றியம், கானத்தூர் ஊராட்சியில் உள்ள கானத்தூர் கிராமத்தில் அமைந்துள்ளது. இக்கோயில் கலிங்கக் கட்டிடக் கலையில் கருங்கற்களால் ஒடிசாவில் உள்ள புரி ஜெகன்நாதர் கோயில் போன்று 26 சனவரி 2001 அன்று நிறுவப்பட்டது.இக்கோயில் தெய்வ விக்கிரகங்கள் வேப்ப மரக்கட்டைகளால் வடிக்கப்பட்டது. இக்கோயிலின் முதன்மைத் திருவிழா இரதயாத்திரை ஆகும்.  

## அமைவிடம்
திருவிழா]]  

இக்கோயில் சென்னை புது மகாபலிபுரம் சாலையில் உள்ள கானத்தூர் எனும் கிராமத்தில், அடையாற்றிக்கு தெற்கே 16 கிலோ மீட்டர் தொலைவில், வங்காள விரிகுடாவை ஒட்டி ரெட்டிக்குப்பம் சாலையில் உள்ளது.  
## இதனையும் காண்க
- ஜெகன்நாதர்
- புரி ஜெகன்நாதர் கோயில்
# ஜெகந்நாதர்



**ஜெகன்நாத்** (*Jagannath*) (; Jagannātha) கிழக்கு இந்தியாவில் உள்ள ஒடிசா மாநிலத்தில் உள்ள புரி நகரத்தில் உள்ள ஜெகன்நாதர் கோயிலில் வழிபடும் முதன்மை தெய்வம் ஆவார்.  
ஒடிசா மாநில கௌடிய வைணவத்தில் கிருட்டிணனை ஜெகன்நாதராக வழிபடும் மரபு உள்ளது. ஜெகன்நாதர் தன் உடன்பிறப்புகளான பலராமர் மற்றும் சுபத்திரையுடன் காட்சி தருகிறார். புரி கோயிலில் உள்ள ஜெகன்நாதர், பலராமர் மற்றும் சுபத்திரை விக்கிரங்கள் கை, கால்கள் இன்றி, பெரிய கண்களுடன் கூடிய முகங்கள் மட்டும் மரத்தால் செய்யப்பட்டுள்ளது. ஜெகன்நாதர் உள்ளிட்ட பலராமர் மற்றும் சுபத்திரை ஆகியோர்களின் தேரோட்டம் ஆண்டு தோறும் சூன்-சூலை மாதத்தில் வெகுவிமரிசையாகக் கொண்டாடப்படுகிறது.  

## இதனையும் காண்க
- புரி ஜெகன்நாதர் கோயில்
- புரி தேரோட்டம்
- ஜெகந்நாதர் கோயில், சென்னை
# லட்சுமி மன்மோகன்

**லட்சுமி மன்மோகன்** இந்தியாவின் கர்நாடக மாநிலத்தைச் சேர்ந்த திரைப்பட பின்னணிப் பாடகி ஆவார். கன்னட திரையுலகில் பரவலாக அறியப்பட்டுள்ள இவர், பல்வேறு முக்கிய இசையமைப்பாளர்களின் இசையில் கன்னடத் திரைப்படங்களுக்காக பாடல்களைப் பாடிவருகிறார்.  

## இசைப்பதிவுகளின் பட்டியல்
| ஈ கண்ணிநல்லி | வெறும் மாத் மாதல்லி | ரகு தீட்சித் | நந்தீஷ் சந்திரா | ரகு தீட்சித் | கன்னடம் |
| --- | --- | --- | --- | --- | --- |
| எல்லோ எல்லோ (பெண்) | ஷிஷிரா (திரைப்படம்) | பி. அஜனீஷ் லோக்நாத் | மஞ்சு ஸ்வராஜ் கே.ஆர் | கன்னடம் |  |
| கெலியானே | கெம்பேகவுடா | அர்ஜுன் ஜன்யா | வி.நாகேந்திர பிரசாத் | நரேஷ் ஐயர் | கன்னடம் |
| கொல்லையா கொல்லையா | கெம்பா | கன்னடம் |  |  |  |
| ஹானி ஹானி | காந்தி சிரிக்கிறார் | கிரிஷ் ஜோஷி | சாதனா சர்கம், வீர் சம்ர்த் | கன்னடம் |  |
| ஹ்ருதயவே பயசிடே நின்னானே | கிருஷ்ணன் காதல் கதை | வி. ஸ்ரீதர் | ஜெயந்த் கைகினி | சோனு நிகம் | கன்னடம் |
| நன்னொலவே ஒளவே | புலிகேசி | ----- | சாந்தன் எஸ்.பி | நகுல் | கன்னடம் |
| பாரிஜாததா | கிருஷ்ணன் திருமணக் கதை | ஸ்ரீதர் வி.சம்பிரம் | ஜெயந்த் கைகினி | ராஜேஷ் கிருஷ்ணன் | கன்னடம் |
| சகா சகா | ஜாக்பாட் (2006 திரைப்படம்) | ஹமீட் | ராம்நாராயண் | ராஜேஷ் கிருஷ்ணன் | கன்னடம் |
| தங்கலி எலி பா | மிஞ்சினா ஓட (2008 திரைப்படம்) | } |  |  |  |

## விருதுகளும் கௌரவங்களும்
2010-11ல் *காந்தி சிரிக்கிறார்* படப்பாடலுக்காக சிறந்த பெண் பின்னணிப் பாடகிக்கான கர்நாடக மாநில திரைப்பட விருதை வென்றுள்ளார்.
# தீப்தி கபூர்

**தீப்தி கபூர்** இந்தியாவின் உத்தரப்பிரதேச மாநிலத்தை பூர்விகமாக கொண்ட, ஆங்கில மொழியில் புதினங்களை எழுதிவரும் நாவலாசிரியரும், பத்திரிகையாளருமாவார். தற்போது போர்த்துகல் நாட்டின் லிஸ்பன் நகரத்தில் வசித்து வரும் இவர், 2015 ம் ஆண்டு முதல் எழுதி வருகிறார். *ஒரு மோசமான பண்பு*, என்ற அவரது முதலாவது புதினம் 2015 ம் ஆண்டில் வெளியிடப்பட்டது. இந்தியாவில் உள்ள ஒரு இளம் பெண்ணைப் பற்றியும்,அவளை உடைத்து உருமாற்றும் காதலைப் பற்றியுமான நாவல்.  

2023 இல், தீப்தி தனது இரண்டாவது நாவலான துணைக்கான காலம் *(ஏஜ் ஆஃப் வைஸ்)* என்ற தலைப்பில் வெளியிட்டுள்ளார். இந்நாவல் வெளிவருவதற்கு முன்பதாகவே, அதன் உரிமைகளை வரப்போகும் பெரிய தொலைக்காட்சித் தொடருக்காக FX ஸ்டுடியோவிற்கு விற்றுள்ளார்.  

தீப்தி, இந்தியாவின் உத்தரப்பிரதேச மாநிலத்தின்மொராதாபாத்தில் பிறந்துள்ளார். மேலும் குடிபெயர்ந்து செல்வதற்கு முன்னால் பத்திரிகையாளராக, தில்லியிலும் யோகா பயிற்சியாளராக கோவாவில் வசித்து வந்துள்ளார்  

தீப்தி, டேராடூனில் உள்ள பெண்கள் உறைவிடப் பள்ளியான வெல்ஹாம் பெண்கள் பள்ளியில் பள்ளிக்கல்வியையும், தில்லி பல்கலைக்கழகத்தில் பத்திரிக்கையியல் படிப்பில் இளங்கலையும் படித்துள்ளார். அதைத் தொடர்ந்து சமூக உளவியலில் முதுகலைப் பட்டமும் பெற்றுள்ளார்.
# ஒரு புல்லாங்குழல் அடுப்பூதுகிறது


**ஒரு புல்லாங்குழல் அடுப்பூதுகிறது** (*Oru Pullanguzhal Aduppudhugiradhu*) என்பது 1983 இல் வெளிவந்த தமிழ்த் திரைப்படமாகும். இத்திரைப்படத்தை இயக்குநர் மௌலி இயக்கியிருந்தார். மேடை நாடகமாக வெளிவந்த இக்கதை பின்னர் திரைப்படமாக உருவாகியது.* 'மிக குறைந்த செலவில் எடுக்கப்பட்ட திரைப்படம் இது.' * என்கிறார் இத்திரைப்படத்தின் இயக்குநரும் நடிகருமான மௌலி.  

## நடிகர்கள்
மௌலி, பூர்ணிமா ராவ் எஸ். வி. சேகர், சரிதா, மோகனப்பிரியா, ஷீலா, சிங்காரம், ஜெயகோபி, எம்.எஸ்.பாஸ்கர், ராக்கெட் ராமநாதன், சத்யேந்திரா மற்றும் பலர் நடித்திருந்தனர். சியாம் இசையமைத்துள்ளார்.  

## பாடல்கள்
| எண் | பாடல் | பாடகர்கள் | பாடலாசிரியர் | சான்
றுகள் |
| --- | --- | --- | --- | --- |
| 1 | புடிச்சிகோடா கோல்கொண்ட குடிச்சிப்புட்டா இனிக்குன்டா | கோவை முரளி, சந்திரசேகர சாண்டில்யா, ஷ்யாம் | கங்கை அமரன் |  |
| 2 | காசிருக்கு ஜோப்புல கஞ்சி இல்ல மாப்பிள்ளை | எஸ். பி. பாலசுப்பிரமணியம் | வைரமுத்து |  |
| 3 | மாமரத்தில் பூங்குயில் மங்கள கீதம்பாடுமே | கௌசல்யா, லத்திகா, ராஜ்குமார் பாரதி, ஷியாம் | வைரமுத்து |  |
| 4 | பாஞ்சாலி இவளா அந்த பாஞ்சாலன் மகளா | கே. ஜே. யேசுதாஸ் | வாலி |  |
# பார்வதி ஜெயதேவன்


**பார்வதி** இந்தியாவின் கேரளாவைச் சேர்ந்த வளர்ந்து வரும் சிறந்த திரைப்பட பின்னணிப் பாடகியாவார். தமிழ் மற்றும் மலையாளத் திரைப்படங்களில் பாடியுள்ள இவர் தற்போது முனைவர் பட்டத்திற்க்கான குறிக்கோளுடன் இருந்து வருகிறார்.  

## குடும்பம்
பார்வதி கேரளாவின் மலப்புறத்தில் பிறந்தவராவார். இவரது பெற்றோர் ஜெயதேவன் மற்றும் சிந்துலதா ஆகிய இருவரும் கேரளாவில் ஆயுர்வேத மருத்துவர்களாக பணிபுரிந்து வருகிறார்கள்.  

அவர் தனது பள்ளிப் படிப்பை தேன்பாலத்தில் உள்ள செயின்ட் பால்ஸ் மேல்நிலைப் பள்ளியிலும், திரு இருதய முதுநிலை மேல்நிலைப் பள்ளியிலும் பயின்றுள்ளார். பின்னர், கணிதவியலில் இளங்கலை பட்டப்படிப்பிற்க்காக சென்னை, எத்திராஜ் மகளிர் கல்லூரியில் சேர்ந்த இவர், பயன்பாட்டுக் கணிதபிரிவின் கீழ் முதுகலை பட்டத்தை சென்னை அண்ணா பல்கலைக்கழகத்தில் படித்து பெற்றுள்ளார். தற்போது கர்நாடகாவின் பெங்களூருவில் உள்ள இந்திய அறிவியல் நிறுவனத்தில் முனைவர் பட்ட மேற்படிப்பை மேற்கொண்டு வருகிறார்.  

## தொலைக்காட்சி நிகழ்ச்சிகள்
பள்ளியில் படிக்கும் போதே பாடல் கலையின் மீதான ஆர்வத்தை புரிந்து, பாரம்பரிய இசையில் முறையாக பயிற்சி பெற்று, பள்ளி அளவிலான பல்வேறு இசைப் போட்டிகளில் தனது திறமையை வெளிப்படுத்தியுள்ளார், அம்ரிதா டிவி மூலம் ஒளிபரப்பப்பட்ட குழந்தைகளுக்கான சிறப்பு யதார்த்த நிகழ்ச்சியான சூப்பர் ஸ்டார் ஜூனியர் 2 பாகத்தின் வெற்றியாளராக 2008-2009 ஆண்டுகளில் கவனம் பெற்றுள்ளார்.  

22013 ஆம் ஆண்டு ஸ்டார் விஜய் தொலைக்காட்சியில், ஏர்டெல் சூப்பர் சிங்கர் 4ம் பாகம் என்ற பெயரில் தமிழில் ஒளிபரப்பான பாடும் யதார்த்த நிகழ்ச்சியில் கலந்து கொண்டு முதல் ஐந்து இறுதிப் போட்டியாளர்களில் ஒருவராக வந்து தனது திறமையை வெளிக்காட்டியுள்ளார்.  

## திரைப்படத்துறை

### பின்னணிப் பாடல்
2013 ம் ஆண்டில் அரோள் கரோலி இசையமைத்து தமிழில் வெளியான *அன்பா அழகா* என்ற திரைப்படத்திற்காக "கண்ணாடி பூ போல" என்ற தமிழ் பாடலின் மூலம் தமிழ் திரையுலகில் பார்வதி அறிமுகமானார். அதன் பின்னர் மேலும் சில தமிழ் மற்றும் மலையாள படங்களுக்கும் பாடல்கள் பாடியுள்ளார். ஏ.ஆர்.ரஹ்மான் இசையமைத்த "பிரதிநாயகன்" ( காவிய தலைவனின் மலையாள பதிப்பு) என்ற திரைப்படத்தில் "ஏய் கொச்சு கல்லா" என்ற மலையாளப் பாடலை அவர் பாடியுள்ளது குறிப்பிடத்தக்கது.  

## பாடல்கள்
| 2013 | "அன்ப அழகா" | "கண்ணடி பூபோலே" | அரோல் கோரெல்லி |  |  |
| --- | --- | --- | --- | --- | --- |
| 2014 | *பிரதி நாயகன்* | "ஏய் கொஞ்சம் கல்லா" | ஏஆர் ரஹ்மான் | ஹரிசரண் |  |
| 2014 | *நான் ஸ்டீவ் லோபஸ்* | "சிறகுகள் நான்" | ஷஹாபாஸ் அமன் | சித்தார்த் மேனன் |  |
| 2015 | *கோடை* மழை | "பொத்தி வெச்சா" | சாம்பசிவம் | கார்த்திக் |  |
| 2022 | அர்ச்சனா 31 நாட் அவுட் | "கல்யாணமனே" | ரஜத் பிரகாஷ் | ரஜத் பிரகாஷ், ஸ்வேதா சங்கர், லால் கிருஷ்ணா | } |
# புவனா நடராஜன்


**புவனா நடராஜன்**, தமிழ்நாட்டைச் சேர்ந்த இந்திய மொழிபெயர்ப்பாளரும் சிறுகதை எழுத்தாளருமாவார். கிட்டத்தட்ட இருபதிற்கும் மேற்பட்ட மொழிபெயர்ப்பு மற்றும் சிறுகதை புத்தகங்களை எழுதியுள்ள இவர், வங்க மொழியில் ஆஷாபூர்ணதேவி எழுதிய நாவலை 'முதல் சபதம்' என்ற பெயரில் மொழிபெயர்த்ததையடுத்து 2009 ம் ஆண்டில் சாகித்ய அகாடமி மொழிபெயர்ப்பு விருதினைப் பெற்றுள்ளார். இவரது பல சிறுகதைகள் *கல்கி*, *மங்கையர் மலர்* , *சாவி*, *சுமங்கலி*, *ஞான பூமி*, *இதயம் பேசுகிறது*, *கோகுலம்* ஆகிய தமிழ் இதழ்களில் பல்வேறு காலகட்டங்களில் வெளிவந்துள்ளது. அவர் தமிழ், பெங்காலி, ஹிந்தி, ஆங்கிலம் ஆகிய மொழிகளில் படிக்கவும், எழுதவும், உரையாடவும் தெரிந்தவர் மற்றும் சமஸ்கிருதத்தில் பணிபுரியும் அறிவைப் பெற்றிருந்தார். நாற்பத்து மூன்று ஆண்டுகளுக்கும் மேலாக கல்கத்தாவிலும் பின்னர் சென்னையில் வாழ்ந்தார்.  

1995 ஆம் ஆண்டு தமிழ்நாட்டின் தஞ்சாவூரில் நடைபெற்ற உலகத் தமிழ் மாநாட்டில், பாரதி தமிழ்ச் சங்கம், கல்கத்தா சார்பில் பார்வையாளராகப் பங்கேற்றுள்ளார்.  

## விருதுகள்

- 2007 ஆம் ஆண்டிற்கான பெங்காலியிலிருந்து தமிழுக்கு சிறந்த மொழிபெயர்ப்புக்கான நல்லி திசை எட்டும் விருது;
- 2007 ஆம் ஆண்டிற்கான சிறந்த மொழிபெயர்ப்புக்கான திருப்பூர் தமிழ்ச் சங்க விருது;
- 2009 ஆம் ஆண்டிற்கான சாகித்ய அகாடமி மொழிபெயர்ப்பு பரிசு - பெங்காலியிலிருந்து தமிழுக்கு (முதல் சபதம்) மொழிபெயர்ப்பதற்காக (ஆஷாபூர்ணா தேவியின் அசல் படைப்பு).

## படைப்புகள்
ஞானபீட விருது பெற்ற ஆஷாபூர்ணா தேவியால் பெங்காலி மொழியில் எழுதப்பட்ட முதல் சபதம் அல்லது ப்ரோதோம் ப்ரோதிஷ்ருதி (பெங்காலியில்), இதே புதினம் பின்னர் திரைப்படமாகவும் எடுக்கப்பட்டுள்ளது.  

### அசல் படைப்புகள்

- *அன்னை தெரசா*
- *ராஜா ராம் மோகன் ராய்*
- *நேதாஜி சுபாஷ் சந்திர போஸ்*

### மொழிபெயர்ப்புகள்

- *வங்காள சிறுகதைகள்* - சிறுகதைகள் ஆஷபூர்ணா தேவி
- *சோழ மண்ணைத்தேடி* – தஸ்லிமா நஸ்ரீன்
- *கான தேவதா* – தாராசங்கர் பந்தோபாத்யாய் (ஞானபீட விருது பெற்றவர்)
- *தேவதாஸ்* – சரத் சந்திர சாட்டர்ஜி
- *அந்தக்காலம்* – சுனில் கங்கோபாத்யாய்
- *ஜக்மோஹனின் மரனம்* – மஹாஸ்வேதா தேவி
- *கருப்பு சூரியன்* - ஆஷபூர்ணா தேவி
- *தர்மமும் அதர்மமும்* - பல்வேறு (சிறுகதைத் தொகுப்பு)
- * என் தாய்க்கு என் கடைசி நமஸ்காரங்கள் * - சந்தோஷ் குமார் கோஷ்
- *போரட்டம்* - சுனில் கங்கோபாத்யாய்
- *வங்க மொழி சிறுகதைத்தொகுப்பு* - பிபூதிபூஷண் பந்தோபாத்யாய்
- *ஓரு ஒலியின் மரணம்* - பல்வேறு (சிறுகதைத் தொகுப்பு)
- *மகிசம்னு மானம்* - பல்வேறு (சிறுகதைத் தொகுப்பு)
- *கணதேவதா* - தாராசங்கர் பந்தோபாத்யாய்
# மேல்மருவத்தூர் ஆதிபராசக்தி (திரைப்படம்)


**மேல்மருவத்தூர் ஆதிபராசக்தி** (*Melmaruvathur Adhiparasakthi*) என்பது ஒரு தமிழ் திரைப்படம் ஆகும். ஜே குரு மூர்த்தி தயாரிப்பில், இயக்குநர் எஸ். ஜெகதீசன் இயக்கத்தில் 1986 ஆம் ஆண்டு வெளிவந்தது.  

## நடிகர்கள் மற்றும் நடிகைகள்
ராஜேஷ், கே. ஆர். விஜயா, சரிதா, நளினி, தேங்காய் சீனிவாசன், செந்தாமரை, பண்டரிபாய், வெண்ணிற ஆடை மூர்த்தி, குமரிமுத்து, செந்தில், உசிலைமணி, என்னத்த கண்ணையா ஆகியோர் நடித்துள்ளனர்.  

## பாடல்கள்
| நடிகர்/நடிகை | கதாபாத்திரம் |
| --- | --- |
| சரிதா | பவானி |
| ராஜேஷ் | சுந்தரம் |
| தேங்காய் சீனிவாசன் | துக்காராம் |
| செந்தாமரை | ராஜலிங்கம் |
| கே. ஆர். விஜயா | ராஜேஸ்வரி |
# எஸ். ஜெகதீசன்


**எஸ். ஜெகதீசன்** அல்லது **ஓம் சக்தி ஜெகதீசன்** (*S. Jagetheesan*, இறப்பு:7 மே 2024) என்பவர் தமிழ்த் திரைப்பட இயக்குநர் ஆவார். தமிழ்நாட்டின் நாகப்பட்டினத்தைச் சேர்ந்தவரான இவர் கதாசிரியர் ஆர். கே. சண்முகத்தின் உறவினராவார். சண்முகத்துடன் இணைந்து ஆயிரத்தில் ஒருவன் படத்திற்கு உரையாடல் எழுதினார். ம. கோ. இரா நடித்த இதயக்கனி படத்திற்கு உரையாடல் எழுதினார். *மேகத்துக்கும் தாகமுண்டு* (1980), *திசை மாறிய பறவைகள்* (1980), *பதில் சொல்வாள் பத்ரகாளி* (1986), மேல்மருவத்தூர் ஆதிபராசக்தி ஆகிய திரைப்படங்களை இயக்கியுள்ளார். சிவாஜி கணேசன் நடித்த சிரஞ்சீவி படத்தை எழுதி தயாரித்தார்.  

## குடும்பம்
ஜெகதீசனுக்கு குருமூர்த்தி, இராமச்சந்திரன் ஆகிய இருமகன்கள் உள்ளனர். மூப்பின் காரணமாக ஜெகதீசன் 2024 மே 7 அன்று தனது 95 வது வயதில் இறந்தார்.  

## உரையாடல் எழுதிய திரைப்படங்கள்
- ஆயிரத்தில் ஒருவன் (ஆர். கே. சண்முகத்துடன் இணைந்து)
- ஆயிரத்தில் ஒருத்தி
- ஜானகி சபதம்
- ஸ்கூல் மாஸ்டர்
- கடவுள் மாமா
- தேவி தரிசனம்
- சுப்ரபாதம்
- தாய் மூகாம்பிகை

## இயக்கிய திரைப்படங்கள்
- மேகத்துக்கும் தாகமுண்டு
- மேல்மருவத்தூர் ஆதிபராசக்தி
- சமயபுரத்தாளே சாட்சி
- மேல்மருவத்தூர் அற்புதங்கள்
- பதில் சொல்வாள் பத்ரகாளி
- கைகொடுப்பாள் கற்பகாம்பாள்
- ஒரே தாய் ஒரே குலம்
- இவர்கள் இந்தியர்கள்
- திசை மாறிய பறவைகள்

## இயக்கிய தொலைக்காட்சித் தொடர்கள்
- மகான் ராமானுஜர்
# தரவத் அம்மாளு அம்மா


**தாரவத் அம்மாளு அம்மா** (*Tharavath Ammalu Amma*) என்பவர் மலையாள மொழி எழுத்தாளர் மற்றும் மொழிபெயர்ப்பாளர் ஆவார். இவர் பிரித்தானிய இந்தியாவில் (இன்றைய கேரளா, இந்தியா) சென்னை மாகாணத்தில் பிறந்தார். சமசுகிருதம் மற்றும் தமிழ் ஆகிய மொழிகளிலிருந்து பல படைப்புகளை மலையாளத்திற்கு மொழிபெயர்த்தார்.  

அம்மாளு அம்மாவின் 1914 நாவலான *கமலாபாய் ஆதவ லக்ஷ்மிவிலாசத்திலே கொலபாதகம் (கமலாபாய் அல்லது லட்சுமி விலாசத்தில் நடந்த கொலை)* மலையாளத்தில் ஒரு பெண் எழுதிய முதல் துப்பறியும் நாவல் ஆகும். அப்போதைய கொச்சி இராச்சியத்தின் மிக உயரிய இலக்கிய விருதான "சாகித்திய சாகி" மறுக்கப்பட்ட ஒரே எழுத்தாளர் இவர் ஆவார்.  

## வாழ்க்கை
அம்மாளு அம்மா ஏப்ரல் 26, 1873-ல், தற்போதைய கேரளாவின் பாலக்காடு மாவட்டத்தில் உள்ள தராவத் குடும்பத்தில் தாராவத் கும்மினியம்மா மற்றும் வட்டாட்சியராக இருந்த சிஞ்சம்வீட்டில் சங்கரன் நாயர் ஆகியோருக்கு மகளாகப் பிறந்தார். திப்பு சுல்தானின் படையெடுப்பின் போது மலபாரிலிருந்து பாலக்காடு பரளிக்கு வந்தவர்கள் தாராவத் அம்மாளு அம்மாவின் முன்னோர்கள். இவருக்கு ஒரு சகோதரர், மருத்துவர் டி. எம்.நாயர். இதன் பிறகு இவர் தனது தந்தையிடமிருந்து கணிதத்தையும் பின்னர் தமிழ் மொழியையும் கற்கத் தொடங்கினார். பிற படைப்புகள் *சந்திரிகா*, *பாலபோதினி*, *கிருஷ்ண பக்தி*, *கோமளவல்லி* (2 தொகுதி), *பக்தமலையில் சூகங்கள் (பக்தமாலா சிறுகதைகள்)*
# சுஜாதா மேத்தா


**சுஜாதா மேத்தா** (*Sujata Mehta*) என்பவர் முன்னாள் இந்திய வெளியுறவு சேவை அதிகாரியும், தற்போது மத்திய அரசுப் பணியாளர் தேர்வாணைய உறுப்பினராக பணியாற்றியவரும் ஆவார்.  

## வாழ்க்கை
சுஜாதா சிங் 30 மார்ச் 1957-ல் பிறந்தார். இவர் அரசியல் அறிவியலில் முதுகலைப் பட்டம் பெற்றவர் மற்றும் 1980-ல் இந்திய வெளியுறவுப் பணியில் சேர்ந்தார்.  

## பணி
1980 தொகுப்பு இந்திய வெளியுறவுப் பணி<nowiki/>அதிகாரி, மேத்தா ஆகத்து 1982 முதல் பிப்ரவரி 1984 வரை மாஸ்கோவில் உள்ள இந்தியத் தூதரகத்தில் மூன்றாவது செயலாளராக பணியாற்றினார். இவர் டாக்காவில் உள்ள இந்தியத் தூதரகங்களிலும், ஐக்கிய நாடுகள் சபையில் இந்தியாவின் நிரந்தர பணியிலும், எசுப்பானியாவிற்கான இந்தியத் தூதராகவும் பணியாற்றியுள்ளார். ஐக்கிய நாடுகள் அவையிலும் இவர் நியமிக்கப்பட்டார். சுஜாதா மேத்தா, ஜெனீவாவில் உள்ள ஐக்கிய நாடுகள் சபையின் நிராயுதபாணி மாநாட்டிற்கான இந்தியத் தூதராகவும் நிரந்தர பிரதிநிதியாகவும் பணியாற்றினார். இவர் வெளியுறவு அமைச்சகம் மற்றும் பிரதமர் அலுவலகத்திலும் பல்வேறு பதவிகளில் பணியாற்றினார்.  

சுஜாதா மேத்தா தனது பணி ஓய்வுக்கு ஒரு மாதத்திற்கு முன்பு மத்திய அரசுப்பணியாளர் தேர்வாணைய உறுப்பினராக நியமிக்கப்பட்டார். இவர் இந்திய வெளியுறவுச் சேவையிலிருந்து விலகி 21 பிப்ரவரி 2017 அன்று பதவியேற்றார்.
# உருசி ஞானஷ்யம்


## வாழ்க்கை
உருசி ஞானஷ்யம் போபால் பல்கலைக்கழகத்தில் உளவியலில் முதுகலைப் பட்டம் பெற்றவர். இவர் இந்திய வெளியுறவுத் துறையைச் சேர்ந்த அஜ்ஜம்பூர் ரங்கய்யா ஞானஷ்யாமை மணந்தார். இவர்களுக்கு இரண்டு மகன்கள் உள்ளனர்.  

## பணி
ஞானஷ்யம் ஆகத்து 1982-ல் இந்திய வெளியுறவுப் பணியில் சேர்ந்தார். இவர் திமிஷ்குவில் உள்ள இந்தியத் தூதரகத்தில் மூன்றாவது செயலாளராக இருந்தார். இங்கு இவர் அரபு மொழியைக் கற்றுக்கொண்டார். இவர் பிரசெல்சு, காத்மாண்டு, தினிஷ்கு, இஸ்லாமாபாத் பிரிட்டோரியா மற்றும் அக்ரா ஆகிய இடங்களில் உள்ள இந்தியத் தூதரகங்களில் பணியாற்றியுள்ளார். உருசி ஆகத்து 2000 முதல் மார்ச் 2004 வரை புது தில்லியில் உள்ள வெளியுறவு அமைச்சகத்தில் இயக்குநராக (பாக்கித்தான்) பணியாற்றியுள்ளார். இதற்கு முன், பாக்கித்தானில் உள்ள இந்திய உயர் ஸ்தானிகராலயத்தில் ஆலோசகராக (அரசியல், பத்திரிகை மற்றும் தகவல்) இருந்தார். புது தில்லியில் உள்ள வெளியுறவு அமைச்சகத்தின் துணைச் செயலாளராக, இவர் அமைச்சகத்திற்கான ஒலி ஒளி விளம்பரங்களைக் கையாண்டார்.  

இந்தியத் தூதர்கள் துன்புறுத்தப்படுவது வாடிக்கையாக இருந்தபோது இசுலாமாபாத்தில் நியமிக்கப்பட்ட முதல் இந்தியப் பெண் தூதர் ஞானஷ்யம் ஆவார்.  

## மேலும் பார்க்கவும்

- சையத் அக்பருதீன்
# ரிவா கங்குலி தாசு



**ரிவா கங்குலி தாசு** (*Riva Ganguly Das*)(பிறப்பு 24 திசம்பர் 1961) என்பவர் இந்திய அரசு ஊழியர் ஆவார். இவர் இந்திய வெளியுறவு சேவை பிரிவினைச் சேர்ந்தவர். கங்குலி தாசு வங்காளதேசத்திற்கான இந்தியாவின் முன்னாள் உயர் ஆணையர் மற்றும் இந்திய அரசாங்கத்தின் தன்னாட்சி அமைப்பான கலாச்சார உறவுகளுக்கான இந்தியக் குழுவின் முன்னாள் தலைமை இயக்குநர் ஆவார்.  

## தனிப்பட்ட வாழ்க்கை
ரிவா கங்குலி தாசு தனது குழந்தைப் பருவத்தை புது தில்லியில் கழித்தார். 1984-ல் தில்லி பல்கலைக்கழகத்தில் அரசியல் அறிவியலில் முதுகலைப் பட்டம் பெற்றார். பின்னர் தில்லி பல்கலைக்கழகத்தில் அரசியல் அறிவியல் கற்பித்தார். இவர் 1988-ல் திருமணம் செய்து கொண்டார். இவருக்கு ஒரு மகன் ஒரு மகள் என இரண்டு குழந்தைகள் உள்ளனர்.  

## பணி
ரிவா கங்குலி தாசு 1986-ல் இந்திய வெளியுறவுத் துறை பணியில் சேர்ந்தார். வெளிநாட்டில் இவரது முதல் பதவி எசுப்பானியாவில் இருந்தது. இங்கு இவர் மத்ரித் எசுபானியம் கற்றார்.  இதன்பிறகு, இவர் புது தில்லியில் உள்ள இந்திய அரசின் வெளியுறவு அமைச்சகத்தில் வெளிநாட்டு விளம்பரம், நேபாளம் மற்றும் கடவுச்சீட்டு மற்றும் நுழைவிசைவு விவகாரங்களைக் கையாள்வதில் பணியாற்றினார். டாக்காவில் உள்ள இந்திய உயர் ஸ்தானிகராலயத்தின் கலாச்சாரப் பிரிவிற்கும் இவர் தலைமை தாங்கினார். பின்னர், இவர் புது தில்லியில் உள்ள இந்திய அரசின் வெளியுறவு அமைச்சகத்தில் ஐக்கிய நாடுகளின் பொருளாதார மற்றும் சமூக விவகாரங்கள் பிரிவின் இயக்குநராகப் பணியாற்றினார். இந்த நிலையில், சுற்றுச்சூழல் பிரச்சினைகள், குறிப்பாகக் காலநிலை மாற்றம் தொடர்பான பேச்சுவார்த்தைகளில் இவர் முக்கிய பங்காற்றினார்.  

ரிவா கங்குலி தாசு, டென் ஹாக்கில் உள்ள இந்தியத் தூதரகத்தில் தூதரகத்தின் துணைத் தலைவராகவும், வேதி ஆயுதங்கள் தடைக்கான அமைப்பின் இந்தியாவின் மாற்று நிரந்தரப் பிரதிநிதியாகவும் இருந்தார். இவர் இந்திய அரசின் வெளியுறவு அமைச்சகம், புது தில்லியில் லத்தீன் அமெரிக்கா & கரீபியன் பிரிவின் தலைவராகவும் இருந்தார். மார்ச் 2015-ல், ரிவா கங்குலி தாசு உருமேனியாவுக்கான இந்தியத் தூதராக நியமிக்கப்பட்டார்.  

மார்ச் 2019-ல், இவர் வங்காளதேசத்திற்கான இந்திய உயர் ஆணையராக நியமிக்கப்பட்டார் ஆகத்து 2020-ல், இவர் வெளியுறவுத் துறை அமைச்சகச் செயலாளராக (கிழக்கு) நியமிக்கப்பட்டார்.  

## மேலும் பார்க்கவும்

- ஹர்ஷ் வி ஷ்ரிங்லா
- பங்கஜ் சரண்
# இஸ்ரேலின் நாளைய பெண்கள்

**இஸ்ரேலின் நாளைக்கான பெண்கள்** ( *Women for Israel's Tomorrow* ) அல்லது **பச்சை நிறத்தில் பெண்கள்** என்பது ஒசுலோ உடன்படிக்கைக்கு பதிலளிக்கும் வகையில் ரூத் மற்றும் மைக்கேல் மேட்டர் ஆகிய இருவராலும் 1993 இல் நிறுவப்பட்டு பதிவுசெய்யப்பட்ட ஒரு இஸ்ரேலிய இலாப நோக்கற்ற அமைப்பாகும் . இந்த அமைப்பு தற்போது நாடியா மாதர் மற்றும் எகிதித் கட்சோவர் ஆகியோரால் வழிநடத்தப்படுகிறது.  

## அமைப்பு
1993 இல் நிறுவப்பட்ட இந்த அமைப்பு, பெண்கள் மற்றும் ஆண்கள், மத மற்றும் மத சார்பற்ற ஒரு அடிமட்ட பெண்ணிய இயக்கமாகும். " இசுரேல் தேசத்தின் மீதான அவர்களின் அன்பு, அர்ப்பணிப்பு மற்றும் விசுவாசத்தில் ஒன்றுபடுவது" அவர்களின் முழக்கமாகும். இது எந்த அரசியல் கட்சியுடனும் இணைக்கப்படவில்லை. இது இஸ்ரேல் மற்றும் வெளிநாடுகளில் மக்கள் ஆதரவைப் பெற்றுள்ளது.  
## நடவடிக்கை
ஒசுலோ உடன்படிக்கைக்கு எதிராக நடைபெற்ற பொது ஆர்ப்பாட்டங்களின் போது ஆர்வலர்கள் அணிந்திருந்த பச்சை தொப்பிகளை அடிப்படையாகக் கொண்டு இந்த இயக்கத்திற்கு **பச்சை நிறத்தில் பெண்கள்** என்ற பயர் வந்தது. பச்சைத் தொப்பிகள், பசுமைக் கோட்டை மீட்டெடுப்பதற்கு குழுவின் எதிர்ப்பைக் குறிக்கிறது. "இஸ்ரேல் மக்களுக்கான இஸ்ரேல் நிலம்" என்பது ஒரு அதிகாரப்பூர்வமற்ற பொன்மொழியாகும். இது இயக்கம் நிறுவப்பட்டதிலிருந்து ஏற்றுக்கொள்ளப்பட்டது.  

"எங்கள் கடவுள் வழங்கிய விவிலிய தாயகத்தைப் பாதுகாப்பதற்காக இந்த இயக்கம் அர்ப்பணிக்கப்பட்டுள்ளது. யூத மக்களின் எதிர்காலத்திற்கு இஸ்ரேல் தேசத்தின் மையப் பாத்திரத்தின் மீதான நம்பிக்கையின் அடிப்படையில் நாங்கள் செயல்படுகிறோம். 'இஸ்ரேல் நிலம் இஸ்ரேல் மக்களுக்கே சொந்தம்' என்பது எங்கள் குறிக்கோள்" என இவர்களின் வலைத்தளத்தில் குறிப்பிடப்பட்டுள்ளது. இக்குழுவிலுள்ள பெண்கள் இரு-மாநில தீர்வை எதிர்க்கிறார்கள். 1967 ஆம் ஆண்டு நடைபெற்ற ஆறு நாள் போரில் கைப்பற்றப்பட்ட நிலத்தை திரும்பப் ஒப்படைப்பதை கடுமையாக எதிர்க்கிறார்கள். மேலும் அந்த பிரதேசங்களில் இஸ்ரேலிய குடியேற்றத்தை ஆதரிக்கிறார்கள். அது தனது தேசத்துடன் இணைக்கப்பட வேண்டும் என்று முன்மொழிகிறார்கள். 2000 ஆம் ஆண்டில் தெற்கு லெபனானில் இருந்து இஸ்ரேலிய இராணுவம் வெளியேறுவதையும் எதிர்த்தனர்.  

## இதனையும் பார்க்கவும்

- அரபு-இசுரேல் முரண்பாடு
- இசுரேல்-பாலத்தீனப் பிணக்கு
# மினூ புருசோத்தம்


**மினூ புருசோத்தம்** இந்தியாவின் பஞ்சாப் மாநிலத்தைச் சேர்ந்த திரைப்பட பின்னணிப் பாடகியாவார். பிரபல சோப்ரானோ சகோதரிகளான லதா மங்கேஷ்கர் மற்றும் ஆஷா போன்ஸ்லே ஆகியோர் ஆதிக்கம் செலுத்திய காலத்தில் (1960-1970) இவரும் தனித்தன்மையுடன் கூடிய பல்வேறு இந்தித் திரைப்பட பாடல்களைப் பாடியுள்ளார்.  

## திரைப்பட துறை
மினூ புருசோத்தமின் பின்னணிப்பாடல் வாழ்க்கை அவரது பதினாறாவது *தாஜ்மஹால்* வயதில் என்ற 1963 ம் ஆண்டு வெளியான இந்தித் திரைப்படத்தில்  பழம்பெரும் இசையமைப்பாளர் ரோஷனின் இசையில், பாடகர் சுமன் கல்யாண்பூருடன் இரு நபர் பாடல் ஒன்றை பாடி தொடங்கியது.  
இறுதியில், மினூ புருஷோத்தம் திரைப்படம் அல்லாத பாடல் தொகுப்புக்களைப் பாட விரும்பினார். திரையிசைப் பாடல்களை விட இந்த வகைப் பாடல்கள் மேலும் தீவிரமான தத்துவத்துடன் இன்னும் "அர்த்தமுள்ளதாக" இருக்கும் என்று எண்ணி, இந்தியாவை விட்டு வெளியேறி ஹூஸ்டனில் குடியேறினார், அங்கு ஹிந்துஸ்தானி குரலிசையை கற்பித்து வருகிறார்.  
## விருதுகள்
| 1974 | சிறந்த பெண் பின்னணிப் பாடகிக்கான பிலிம்பேர் விருது | "ராத் பியா கே சங்" | பிரேம் பர்வத் | } |
| --- | --- | --- | --- | --- |

## பிரபலமான பாடல்கள்
| "தேகோ ஜி ஏக் பாலா" | சைனா டவுன் (1962) | முகமது ரஃபி |
| --- | --- | --- |
| "உன்சே நஸ்ரீன் மிலி" | கசல் (1964) | லதா மங்கேஷ்கர் |
| "நி மைன் யார் மனனா நி" | டாக் (1973) | லதா மங்கேஷ்கர் |
| "ஹத் நா லகானா" | தாஜ்மஹால் (1963) | சுமன் கல்யாண்பூர் |
| "ஹுசுரேவாலா ஜோ ஹோ இஜாசத்" | யே ராத் ஃபிர் நா ஆய்கி (1966) | ஆஷா போஸ்லே |
| "ராத் பியா கே சங் ஜாகி ரே சகி" | பிரேம் பர்பத் (1973) |  |
| "ஜானேவலோன் இதர் தேகோ" | பத்லா (1974) | ஆஷா போஸ்லே |
| "துர்கா ஹை மேரி மா" | கிராந்தி (1981) | மகேந்திர கபூர் |

## இசைப்பட்டியல்

- *மினோ புர்ஷோத்தம் ரஞ்ச் மெய்ன் ராஹத்* (1980)
- *ரெகுசார் கசல்ஸ்* (1981)
# இளஞ்சிவப்பு குறியீடு


**இளஞ்சிவப்பு குறியீடு** (Code Pink) அல்லது **அமைதிக்கான பெண்கள்** (பெரும்பாலும் "**கோட்பிங்க்**" என அறியப்படுகிறது ) என்பது சர்வதேச அளவில் செயல்படும் இடதுசாரி 501(சி) அமைப்பாகும். சமூக சமத்துவத்தை ஆதரிக்கின்ற அதேவேளையில் சமூக ஏற்றத்தாழ்வுகளை எதிர்க்கின்ற அரசியல் நிலைப்பாடுகளையும் கண்டிக்கிறது. இது தன்னை " அடிமட்ட அமைதி மற்றும் சமூக நீதி இயக்கம் என விவரிக்கிறது. இது அமெரிக்க நிதியுதவி பெறும் போர்கள் மற்றும் ஆக்கிரமிப்புகளை முடிவுக்கு கொண்டு வர, உலகளவில் இராணுவவாதத்திற்கு சவால் விடுகிறது. மேலும் தங்கள் வளங்களை சுகாதாரப் பாதுகாப்பு, கல்வி, பசுமை வேலைகள் மற்றும் பிற வாழ்க்கையை உறுதிப்படுத்தும் நடவடிக்கைகளுக்கு திருப்பி விடவும் கோருகிறது." போர்-எதிர்ப்பு பிரச்சினைகளில் கவனம் செலுத்துவதோடு, ஆளில்லா போர் விமானத் தாக்குதல்கள், குவாண்டானமோ விரிகுடா தடுப்பு முகாம், பாலஸ்தீனிய அரசு, ஈரான் அணுசக்தி ஒப்பந்தம், சவூதி அரேபியா மற்றும் பெண்கள் கிராஸ் டிஎம்இசட் போன்ற பிரச்சினைகளில் இது நடவடிக்கை எடுத்துள்ளது. கோட் பிங்க் பிரதிநிதிகள் ஈரானைச் சுற்றியுள்ள அமெரிக்க இராணுவத் தளங்களுக்கு எதிராக ஈரானின் ஏவுகணைத் தொழில்நுட்பத்தை மேம்படுத்துவதற்கு ஆதரவாகக் குரல் கொடுத்தனர்.  

இந்த அமைப்பு பெண்களால் தொடங்கப்பட்டதாக வகைப்படுத்துகிறது. இது லாஸ் ஏஞ்சலஸ் மற்றும் வாசிங்டன், டி. சி. ஆகியவற்றில் பிராந்திய அலுவலகங்களைக் கொண்டுள்ளது. மேலும் அமெரிக்காவிலும் பல நாடுகளிலும் பல கிளைகளைக் கொண்டுள்ளது.  

கோட் பிங்க் உறுப்பினர்கள் குழு இளஞ்சிவப்பு பதாகைகளுடன் அதன் இலக்குகளை மேம்படுத்துவதற்காக ஆர்ப்பாட்டம், எதிர்ப்புப் போராட்டம் மற்றும் பிற செயல்களை நடத்துகிறது. பெண்கள் குழுவைத் தொடங்கி வழிநடத்தினாலும், கோட் பிங்க் அதன் செயல்பாடுகளில் ஆண்களையும் பங்கேற்க ஊக்குவிக்கிறது.  
சவூதி அரேபியாவின் தலைமையிலான தலையீட்டை ஆதரித்த ஜனநாயகக் கட்சி உறுப்பினர்களை கோட் பிங்க் எதிர்க்கிறது, டிசம்பர் 2017]]
# அட்டவால்பா


**அட்டவால்பா** (*Atahualpa*, சு. 1502 – 26–29 சூலை 1533) என்பவர் இன்காவின் கடைசி பேரரசராவார். இன்கா பேரரசை எசுபானியர்கள் வெற்றிகொண்டபிறகு அவர்களால் இவர் கொல்லபட்டார்.  

அட்டவால்பா பேரரசர் ஊய்னா கபாக்கின் மகன் ஆவார். அவர் 1525 ஆம் ஆண்டில் அவரும் அவரது வாரிசான நினன் குயோச்சியும் பெரியம்மை பெருந்தொற்றால் அடுத்தடுத்து இறந்தார். அட்டவால்பா ஆரம்பத்தில் தனது ஒன்றுவிட்ட சகோதரர் உவாஸ்கரை புதிய பேரரசராக ஏற்றுக்கொண்டார். அவர் இவரைப் பேரரசின் வடக்கே உள்ள கித்தோவின் ஆளுநராக நியமித்தார். அவர்களுக்கிடையே உறவு அடுத்த சில ஆண்டுகளில் மோசமடைந்தது. 1529 முதல் 1532 வரை, அவர்கள் இன்கா உள்நாட்டுப் போரில் ஈடுபட்டனர். இதில் அட்டவால்பாவின் படைகள் உவாஸ்காரை தோற்கடித்தது. இதையடுத்து அட்டவால்பா ஆட்சியை கைப்பற்றினார்.  

அட்டவால்பா வெற்றிபெற்ற அதே காலக்கட்டத்தில், பிரான்சிஸ்கோ பிசாரோ தலைமையிலான எசுபானிய வெற்றி வீரர் குழுவினர் இப்பகுதிக்கு வந்தனர். நவம்பரில், அவர்கள் கஜாமார்காவில் பதுங்கியிருந்து அட்டவால்பாவைச் சிறைபிடித்தனர். சிறைபிடிக்கப்பட்ட அட்டவால்பாவை விடுவிவிப்பதற்காக பெரும் தொகை கேட்கப்பட்டது. மேலும் அட்டவால்பாவை தூக்கிலிட ஏற்பாடு செய்தார். மீட்புத் தொகையைப் பெற்ற பிறகு, எசுபானியர்கள் அட்டவால்பா மீது தேசத்துரோகம், எசுபானிய அரசுக்கு எதிரான சதி, உவாஸ்கரின் கொலை ஆகிய குற்றங்களை சுமத்தினர். இந்தக் குற்றங்களின் பேரில் இவரை விசாரணைக்கு உட்படுத்தினர். முடிவில் இவரை எரிக்க வேண்டும் என்று தீர்ப்பளித்தனர். ஆனால், ஞானஸ்நானம் பெற்ற பிறகு, 1533 சூலை 1533 இல் இவர் குரல்வளை நெரித்துக் கொல்லப்பட்டார்.  

இவரின் வாரிசுகள் எசுபானியாவுக்கு அடங்கியோ அல்லது கிளர்ச்சி செய்தோ பேரரசர் பட்டத்தை பெறுவதற்கான முயற்சிகளில் ஈடுபட்டனர். ஆனால் யாராலும் ஒப்பிடத்தக்க அதிகாரத்தைக் கொண்டிருக்க முடியவில்லை.
# நீலம் தியோ


**நீலம் தியோ** (*Neelam Deo*) என்பவர் 1975 தொகுதி இந்திய வெளியுறவு பணி அதிகாரி ஆவார், இவர் டென்மார்க் மற்றும் கோட் டிபார் ஆகிய நாடுகளில் இந்தியத் தூதராக பணியாற்றினார். சியேரா லியோனி, நைஜர் & கினி ஆகியவற்றில் ஒரே நேரத்தில் அங்கீகாரம் பெற்றார்.  

தியோ தொழில் வாழ்க்கையின் போது, இவர் இரண்டு சந்தர்ப்பங்களில் அமெரிக்காவில் பணியமர்த்தப்பட்டார் - வாசிங்டன், டி. சி. (1992-1995) மற்றும் நியூயார்க்கு (2005-2008). நியூயார்க்கில் கான்சல் தலைவராக, முதலீட்டு ஊக்குவிப்பு நடவடிக்கைகளில் ஈடுபட்டார்.  

இந்திய ஆட்சிப் பணியில் 33 ஆண்டுகள் பணியாற்றிய பிறகு, 2009-ல் *கேட்வே ஹவுஸ்: இந்தியன் குழுவின் குளோபல் ரிலேஷன்ஸ்* நிறுவனத்தை இணைந்து நிறுவினார். இவர் *ஏர் பவர் கல்வி மையத்தில்* ஒரு புகழ்பெற்ற கூட்டாளியாகவும் இருக்கிறார். *தி க்ளைமேட் குழுமத்தின்* ஆலோசகர் - நிலையான வளர்ச்சிக்கான ஆலோசனை - மற்றும் மனித உரிமைகள் அமைப்பான *பிரேக்த்ரூ* குழுவிலும் செயல்படுகிறார்.  

## கல்வி
நீலம் தியோ தில்லி பொருளியல் பள்ளியில் பொருளாதாரத்தில் முதுகலைப் பட்டம் முடித்தார். இந்திய வெளியுறவுப் பணியில் சேர்வதற்கு முன்பு, இவர் 1971-1974 வரை தில்லி பல்கலைக்கழகத்தின் கமலா நேரு கல்லூரியில் பொருளாதாரம் கற்பித்தார். குறிப்பாக, ஆப்பிரிக்கா, தென்கிழக்கு ஆசியா, இந்தியா-அமெரிக்க இருதரப்பு உறவுகள், வங்காகளதேசம் மற்றும் பிற சார்க் அண்டை நாடுகளின் விவகாரங்களில் இவருக்கு விரிவான அறிவும் வெளிப்பாடும் உள்ளது.  

## இராஜதந்திர வாழ்க்கை
நீலம் தியோ இத்தாலியில் இந்திய வெளியுறவுப் பணியில் தனது வாழ்க்கையைத் தொடங்கினார். (1977-1980). இவரது அடுத்தடுத்த இடுகைகளில் தாய்லாந்தில் (1984-1987) அரசியல் மற்றும் பத்திரிகை அதிகாரியாகப் பொறுப்பு இருந்தது. வெளிவிவகார அமைச்சில் பணிபுரிந்த காலத்தில், வங்காளதேசம், இலங்கை, மியான்மர் மற்றும் மாலைத்தீவுகளுக்கான இணைச் செயலாளராக இருந்தார். இவர் முன்னதாக டென்மார்க்கிற்கான தூதராக நியமிக்கப்பட்டார் (1996-99), பின்னர் கோட் டிவார் (1999-2002), சியரா லியோன், நைஜர் & கினியா ஆகியவற்றிற்கான ஒரே நேரத்தில் அங்கீகாரத்துடன் பணிபுரிந்தார். இவரது கடைசி வெளியுறவுப் பணி (2005-08) நியூயார்க்கில் கான்சல் தலைவராக இருந்தது. ஐக்கிய நாடுகளின் காங்கிரஸ், திங்க் டேங்க்ஸ் மற்றும் ஐக்கிய நாடுகளில் உள்ள பல்கலைக் கழகங்களுடனான தொடர்பு, மூலோபாய விவகாரங்களின் சிறப்புப் பொறுப்புகளில் ஒன்றாக இவரது பணி இருந்தது  

## வெளியீடு மற்றும் தோற்றங்கள்
நீலம் தியோ இந்தியாவின் பொருளாதார எழுச்சி, புலம்பெயர்ந்தோர் மற்றும் உலகளாவிய அரசியலை உள்ளடக்கிய பிரச்சினைகள் குறித்து அடிக்கடி கருத்து தெரிவிப்பவர். இவரது கட்டுரைகள் பல்வேறு தளங்களில் வெளிவந்துள்ளன. *கேட்வே ஹவுஸ்*, *நியூஸ் வீக்*, re*diff.com*, மற்றும் *பிரகதி* குறிப்பிடத்தக்கன. பிபிசி, சிஎன்என்-ஐபிஎன் போன்ற ஒளிபரப்பு ஊடகங்களில் தோன்றுவதைத் தவிர, தியோ பல பொது நிகழ்ச்சிகளில் பேசவும் அழைக்கப்பட்டுள்ளார்.  

## வாழ்க்கை
நீலம் தியோ, மத்திய மின்சார ஒழுங்குமுறை ஆணையத்தின் முன்னாள் தலைவராக இருந்த இந்திய ஆட்சிப் பணி அதிகாரியான பிரமோத் தியோவை மணந்தார். இவர்களுக்கு ஒரு மகள், நந்தினி தியோ, பென்சில்வேனியாவில் உள்ள லேஹி பல்கலைக்கழகத்தில் அரசியல் அறிவியல் துறையில் இணைப் பேராசிரியராக உள்ளார்.
# சீமா மேத்தா



**சீமா கௌசிக் மேத்தா** (Seema Mehta), (பிறப்பு c.1976) ஒரு இந்திய கதக் நடனக் கலைஞர் மற்றும் நகை வடிவமைப்பாளர் ஆவார். இவர், மும்பையில் வசதி குறைந்த குழந்தைகளுக்கு கதக் நடனத்தைக் கற்றுக்கொடுத்து, ஆதரித்ததற்காக 2019 ஆம் ஆண்டில் நாரி சக்தி புரஸ்கார் விருதைப் பெற்றார்.  

## வாழ்க்கை

இவர் 1976 இல் பிறந்தார் மேலும் இவர் சான் பிரான்சிஸ்கோவில் உள்ள அகாதமி ஆஃப் ஆர்ட் கல்லூரியில் படித்தார்.  

இவர் 2010 இல் சித்ரேஷ் தாஸின் சிஷ்யையாக சேர்ந்தார், 2015 இல் தனது குரு இறக்கும் வரை கூடவே இருந்து யோசனைகளைப் பின்பற்றி அவரிடம் பயிற்சி பெற்றார். மேலும் தனது குருவின் நடன பாணியை இந்தியாவில் நிகழ்த்தியுள்ளார். சீமா மேத்தாவும் பண்டிட் தாஸும் சேர்ந்து இந்தியாவில் சந்தம் நிருத்ய பாரதி என்ற நடனப் பள்ளியின் இரண்டாவது கிளையை மும்பையில் 2010 இல் நிறுவினர். மேத்தாவின் வழிகாட்டி, கல்கத்தாவில் உள்ள பாலியல் தொழிலாளர்களின் குழந்தைகளுக்கு கதக் நடனம் கற்றுக்கொடுத்து, அக்குழந்தைகள் சுரண்டலின் சுழற்சியில் இருந்து விடுபட உதவினார்.  

2019 ஆம் ஆண்டு சர்வதேச மகளிர் தினத்தன்று சீமா மேத்தாவுக்கு நாரி சக்தி புரஸ்கார் விருது வழங்கப்பட்டது விருதுக்கு 1000 பெண்கள் பரிந்துரைக்கப்பட்டனர் மற்றும் 44 பேர் அதைப் பெற தேர்வு செய்யப்பட்டனர். மும்பையில் வசதி குறைந்த குழந்தைகளுடன் பணிபுரிந்ததால் சீமா தேர்ந்தெடுக்கப்பட்டார். குழந்தைகள் தங்களை உறுதிப்படுத்திக் கொள்ள வேண்டி கதக் நடனத்தைக் கற்றுக்கொண்டனர். விழாவில் கலந்து கொண்ட மேனகா காந்தி, இந்தியாவில் பெண்களின் லட்சியம் குறித்து பேசினார்.  

விழாவில், சீமா மேத்தா அமெரிக்க டாப் டான்சர் ஜேசன் சாமுவேல்ஸ் ஸ்மித்துடன் தோன்றினார். சாமுவேல்ஸ் ஸ்மித் முன்பு தனது வழிகாட்டியுடன் சுற்றுப்பயணம் மேற்கொண்டார். கதக் மற்றும் தட்டி நடனம் ஒன்றையொன்று பூர்த்தி செய்கின்றன, ஏனெனில் கதக் நடனம் வெறும் காலில் செய்யப்படுகிறது. இருவரும் பாதங்களை முக்கிய வித்தியாசமான பாதணிகளுடன் பயன்படுத்துகின்றனர்.  

## நகைகள்
சீமா மேத்தா சந்தம் நிருத்ய பாரதி என்ற பள்ளியை நடத்தி வருகிறார், இவர், இன்றும் நகை வடிவமைப்பில் ஈடுபட்டுள்ளார். நகை வடிவமைப்பு மற்றும் நடனம் இரண்டும் தனது வாழ்க்கையின் ஒரு பகுதி என்று இவர் கூறுகிறார். இவர் தனது குடும்பத்தின் நகை வியாபாரத்தில் படைப்பு இயக்குநராக உள்ளார்.
# நெய்ச்சுலி-யு நிக்கி அராலு


**நெய்ச்சுலி-யு-நிக்கி அராலு** (*Neichülie-ü Nikki Haralu*)(28 சூலை 1918 - 2 செப்டம்பர் 2016) 1978-80 வரை பனாமா, கோஸ்டா ரிக்கா மற்றும் நிக்கராகுவா ஆகிய நாடுகளுக்கு இந்தியத் தூதராக பணியாற்றிய நாகாலாந்தின் அனுபவமிக்க இந்திய தூதர் ஆவார். இந்தியத் வெளியுறவுப் பணியிலிருந்து ஓய்வு பெற்ற பிறகு, நாகாலாந்து மாநில சமூக நல ஆலோசனை வாரியத்தின் தலைவராகவும் பணியாற்றினார்.  

## வாழ்க்கை
அராலு அப்போதைய நாகா மலை மாவட்டத்தில் உள்ள கோகிமாவில் மருத்துவர் அரிஎலுங்பே அராலுவுக்கு மகனாகப் பிறந்தார். கோகிமா மற்றும் சில்லாங்கில் பள்ளிப்படிப்பைப் பெற்றார். இவர் 1948-ல் கொல்கத்தா பல்கலைக்கழகத்தின் இசுகாட்டிசு தேவாலய கல்லூரியில் பட்டம் பெற்றார். இவர் 1953ஆம் ஆண்டு அமெரிக்காவின் ஹேவர்போர்டில் முதுகலை பட்டப்படிப்பை முடித்தார்.
# புத்ராஜெயா கெமிலாங் பாலம்



**புத்ராஜெயா கெமிலாங் பாலம்** (மலாய்: *Jambatan Seri Gemilang*; ஆங்கிலம்: *Seri Gemilang Bridge*) என்பது மலேசியாவின் புத்ராஜெயாவில் உள்ள ஒரு சடங்கு பாலமாகும் (*Ceremonial Bridge*). புத்ராஜெயாவில் உள்ள ஐந்து முக்கியமான பாலங்களில் இதுவும் ஒன்றாகும்.  

புத்ராஜெயாவின் முதன்மைச் சாலையின் (*Main Street of Putrajaya*) தொடக்கத்தை இந்தப் பாலம் இணைக்கிறது. பாலத்தின் சாலை இறுதிப்பகுதி, புத்ராஜெயா பன்னாட்டு மாநாட்டு மையத்தை (*Putrajaya International Convention Centre*) அடைகிறது.  

## புள்ளி விவரங்கள்

இந்த பாலம் 120 மீட்டர் (394&nbsp;அடி) நீளம் கொண்ட பிரதான (*Main Span*) இடைவெளியைக் கொண்டுள்ளது. பாலத்தின் நடு மையத்தில் இருந்து ஒவ்வொரு முனையும் 60-மீட்டர் (197&nbsp;அடி) நீளம் கொண்டது.  

இதன் மொத்த நீளம் 240 மீட்டர்கள் (787&nbsp;அடி). ஆறு போக்குவரத்து பாதைகள் உள்ளன. ஒவ்வொரு பாதையும் 3.5 மீட்டர் (11.5&nbsp;அடி) அகலம். பாலத்தின் மையத்தில் 36.75 மீட்டர் (121&nbsp;அடி) உயரத்தில் தண்ணீருக்கு மேல் தளம் (*Deck Level*) உள்ளது.
# குரோமெல்

**குரோமெல்** (*Chromel*) என்பது எடைப்படி அண்ணளவாக 90% நிக்கல், 10% குரோமியம் கொண்டு உருவாக்கப்படும் ஒரு கலப்புலோகம் ஆகும். இது ANSI E-வகை (குரோமெல்-கான்சுடான்டன்) மற்றும் K-வகை (குரோமெல்-அலுமெல்) வெப்ப இணைகளின் நேர்மறைக் கடத்திகளை உருவாக்கப் பயன்படுகிறது. ஆக்சிசனேற்ற வளிமண்டலங்களில் வரை வெப்பநிலையில் இதைப் பயன்படுத்தலாம். குரோமெல் கான்செப்ட் அலாய்ஸ் நிறுவனத்தின் பதிவு செய்யப்பட்ட வணிக முத்திரையாகும்.  

**குரோமெலின் பண்புகள் (எடைப்படி Ni, 90%; Cr, 10%)**

| பண்பு | மதிப்பு |  |
| --- | --- | --- |
| வெப்பநிலைக் குணகம் | 0.00032 K<sup>−1</sup> |  |
| மின்கடத்துதிறன் மற்றும் மின்தடைத்திறன் | 0.706 µΩ&nbsp;m |  |
| உடையும் போது நீட்சி | <44% |  |
| ஐசோட் தாக்க வலிமை | 108 J&nbsp;m<sup>−1</sup> |  |
| மீள்மைக் குணகம் | 186 GPa |  |
| இழுவிசை வலிமை | 620–780 MPa |  |
| அடர்த்தி | 8.5 g&nbsp;cm<sup>−3</sup> |  |
| உருகுநிலை | 1420&nbsp;°C |  |
| வெப்ப விரிவு | 12.8×10<sup>−6</sup> K<sup>−1</sup> at 20–1000&nbsp;°C |  |
| காற்றில் அதிகபட்ச பயன்பாட்டு வெப்பநிலை | 1100&nbsp;°C |  |
| வெப்பக் கடத்துதிறன் | 19 W&nbsp;m<sup>−1</sup>&nbsp;K<sup>−1</sup> at 23&nbsp;°C | } |
# இஸ்கான் கோயில், சென்னை



வின் முழு உருவச்சிலை, இஸ்கான் கோயில், சென்னை]]  
**இஸ்கான் கோயில், சென்னை** (**ISKCON Temple Chennai**), கௌடிய வைணவ மரபில் வந்த பக்திவேதாந்த சுவாமி பிரபுபாதா நிறுவிய இஸ்கான் அமைப்பினரால் 26 ஏப்ரல் 2012 அன்று நிறுவப்பட்ட இக்கோயிலை இராதா-கிருஷ்ணன் கோயில் என்றும் அழைப்ப்பர். இக்கோயில் இந்துக்கடவுளர்களான கிருட்டிணன் மற்றும் ராதைக்கு அர்ப்பணிக்கப்பட்டது. 1.5 ஏக்கர் பரப்பளவில், ஐந்து அடுக்குகளுடன், 7,000 சதுர மீட்டர் பரப்பளவில் பிரார்த்தனை மண்டபமும், அன்னதானம் செய்வதற்கான சமையல் கூடமும் கொண்டுள்ளது.  

## அமைவிடம்
இக்கோயில் சென்னை கிழக்கு கடற்கரைச் சாலையில் உள்ள ஈஞ்சம்பாக்கத்தில் அமைந்துள்ளது. இது அடையாற்றுக்கு தெற்கே 9.5 கிலோ மீட்டர் தொலைவில் உள்ளது.  

## திறக்கும் நேரம்
இக்கோயில் காலை 7.30 மணி முதல் மதியம் 1 மணி வரையும்; மாலை 4 மணி முதல் இரவு 9 மணி வரையும் திறந்திருக்கும்.  
## படக்காட்சிகள்
# வார்ப்புரு:Maplink/styles-multi.css

/* Force labels to appear under maps */  
.mapframe-multi-container > label:first-of-type {  
clear:both;  
}  

/* Remove padding/margin from floated mapframes  
- (is already added to container when needed)
- /
.mapframe-multi-container a.mw-kartographer-container.floatright,  
.mapframe-multi-container a.mw-kartographer-container.floatleft,  
.mapframe-multi-container div.mw-kartographer-container.tright,  
.mapframe-multi-container div.mw-kartographer-container.tleft {  
padding: 0 0 0 0;  
margin: 0 0 0 0;  
}
# ராம் சந்திர பௌதெல்


**இராம் சந்திர பௌதெல்** (**Ram Chandra Paudel** (நேபாளி மொழி: राम चन्द्र पौडेल) நேபாள நாட்டின் மூன்றாவது நேபாள குடியரசுத் தலைவரும் ஆவார். முன்னர் இவர் நேபாள காங்கிரஸ் கட்சியின் மூத்த தலைவராக இருந்தவர். 9 மார்ச் 2023 அன்று நடைபெற்ற நேபாள குடியரசுத் தலைவர் தேர்தலில் இராம் சந்திர பௌதெல் பெரும்பான்மையான வாக்குகள் பெற்று வென்றார்.வித்யா தேவி பண்டாரிக்கு பிறகு இவர் 13 மார்ச் 2023 அன்று நேபாளத்தின் 3வது குடியரசுத் தலைவராக பதவியேற்கிறார்.
# சீதா பின்ட் பகத் அல் தாமிர்


**சீதா பின்ட் பகத் அல் தாமிர்** (ஆங்கிலம்:*Seeta bint Fahd Al Damir*; ; 25 சூன் 1922 - 25 திசம்பர் 2012) சவுதி அரேபியாவின் மன்னர் காலித்தின் மனைவிகளில் ஒருவர்.  

## ஆரம்ப கால வாழ்க்கை
சீதா பின்ட் பகத் அல் பதியாவில் உள்ள அஜ்மான் பழங்குடியினரின் உறுப்பினராகவும், அப்துல்லா பின் ஜிலுவியின் மனைவியான வஸ்மியா அல் டாமிரின் மருமகளாகவும் இருந்தார். இவரது பெற்றோர்கள் பகத் பின் அப்துல்லா அல் தாமிர் மற்றும் ரைசா ஷெஹிதன் அல் டேன் அல் அஜாமி. இவருக்கு இரண்டு சகோதரர்கள் மற்றும் ஐந்து சகோதரிகள் இருந்தனர்.  

## சொந்த வாழ்க்கை
சீதா பின்ட் பகத் மன்னன் காலித்தை மணந்தார். இவர்களுக்கு ஏழு குழந்தைகள் இருந்தனர்: ஜவ்ஹாரா, நௌஃப், மௌதி, ஹுசா, அல் பண்டாரி, மிஷால் மற்றும் பைசல் ஆவர். இவரது மகள், மௌடி பின்ட் காலித், 2013 மற்றும் 2016க்கு இடையில் ஆலோசனை சபையின் உறுப்பினராக இருந்தார்.  

## இறப்பு
சீதா பின்ட் பகத் 25 திசம்பர் 2012 அன்று ரியாத்தில் இறந்தார். 26 திசம்பர் 2012 அன்று ரியாத்தில் உள்ள இமாம் துர்கி பின் அப்துல்லா மசூதியில் அப்துல்லாஜிஸ் அல் அஷெய்க் தலைமையில் அசர் தொழுகைக்குப் பிறகு, பட்டத்து இளவரசர் சல்மான் பின் அப்துல்லாஜிஸ் உட்படச் சவுதியின் மூத்த அதிகாரிகளின் வருகையுடன் இறுதிச் சடங்கு நடைபெற்றது.